CELEX: C2004/300/56
Language: da
Date: 2004-12-04 00:00:00
Title: Sag C-417/04 P: Appel iværksat den 29. september 2004 af Regione Siciliana til prøvelse af kendelse afsagt den 8. juli 2004 af De Europæiske Fællesskabers Ret i Første Instans (Tredje Afdeling) i sag T-341/02, Regione Siciliana mod Kommissionen for De Europæiske Fællesskaber

4.12.2004   
            
            
               DA
            
            
               Den Europæiske Unions Tidende
            
            
               C 300/30
            
         Appel iværksat den 29. september 2004 af Regione Siciliana til prøvelse af kendelse afsagt den 8. juli 2004 af De Europæiske Fællesskabers Ret i Første Instans (Tredje Afdeling) i sag T-341/02, Regione Siciliana mod Kommissionen for De Europæiske Fællesskaber
   (Sag C-417/04 P)
   (2004/C 300/56)
   Ved De Europæiske Fællesskabers Domstol er der den 29. september 2004 iværksat appel af Regione Siciliana ved Avvocatura dello Stato til prøvelse af kendelse afsagt den 8. juli 2004 af De Europæiske Fællesskabers Ret i Første Instans (Tredje Afdeling) i sag T-341/02, Regione Siciliana mod Kommissionen for De Europæiske Fællesskaber.
   Appellanten har nedlagt følgende påstande:
   
               —
            
            
               Kendelsen afsagt den 8. juli 2004 af De Europæiske Fællesskabers Ret i Første Instans ophæves.
            
         Anbringender og væsentligste argumenter:
   Appellanten gør gældende, at den appellerede kendelse er ugyldig af følgende grunde:
   
               —
            
            
               det fremgår klart af kendelsens præmis 47, 48 og 49, at retsgrundlaget for dens konklusion er artikel 113 i Rettens procesreglement, hvorefter »Retten […] til enhver tid af egen drift [kan] efterprøve, om sagen skal afvises, fordi ufravigelige procesforudsætninger ikke er opfyldt […].« I den foreliggende sag fremgår der ikke af sagens akter at være nogen »ufravigelige procesforudsætninger«, som kan begrunde, at Retten af egen drift efterprøver, om sagen skal afvises. Desuden har Retten ikke med ét ord forklaret, hvilke »ufravigelige procesforudsætninger«, der ikke måtte være opfyldt i denne sag, og som kan begrunde, at der iværksættes den særlige procedure i procesreglementets artikel 113. Det er en særdeles grov tilsidesættelse af en grundlæggende ret til forsvar og kontradiktion, at kendelsen overhovedet ikke indeholder nogen begrundelse på dette punkt
            
         
               —
            
            
               tilsidesættelse og fejlagtig anvendelse af EF-traktatens artikel 230 hvad angår Regione Sicilianas søgsmålsadgang og den heraf følgende tilsidesættelse af dennes grundlæggende ret til forsvar
            
         
               —
            
            
               tilsidesættelse og fejlagtig anvendelse af artikel 4, stk. 1, første afsnit, i Rådets forordning (EØF) nr. 2052/1988 af 24. juni 1988 (1), med senere ændringer
            
         
               —
            
            
               tilsidesættelse af artikel 9, nr. 1, i forordning (EØF) nr. 4253/88 af 18. december 1988 (2)
               
            
         
               —
            
            
               begrundelsesmangel på grund af inkonsekvens og vilkårlighed
            
         
               —
            
            
               begrundelsesmangel såvel på grund af indre modstrid som mangel på logik og på argumenter.
            
         
      (1)  EFT L 185 af 15.7.1988, s. 9.
   
      (2)  EFT L 374 af 31.12.1988, s. 1.